Bratislava 28. 10. 2011

Číslo: 700/6697/2011

**Dodatok č. 1/2011**

k rozhodnutiu generálneho riaditeľa Pôdohospodárskej platobnej agentúry

č. 84/2011 zo dňa 29.04.2011

 Podľa čl. 4 ods. 3 písm. k) bodu 2.a. organizačného poriadku Pôdohospodárskej platobnej agentúry v nadväznosti na audit č. 7/2011 – odbor rastlinných komodít (ovocie, zelenina a víno),

**s účinnosťou 01. novembra 2011**

I. m e n í m a d o p ĺ ň am

prílohu č.1 k rozhodnutiu č.84/2011 zo dňa 29.04.2011, ktorým bol vydaný Metodický postup pre žiadateľov o poskytnutie pomoci v rámci programu školské ovocie pre školský rok 2011/2012 a Oznam pre uchádzačov o zabezpečovanie dodávky ovocia, zeleniny a výrobkov z nich a uchádzačom o hodnotenie pre školský rok 2011/2012 takto:

1. Kapitola 10.2 Kontrola žiadostí o pomoc sa nahrádza nasledovným znením: „Pri podaní žiadosti o pomoc sa vykonáva administratívna kontrola pri všetkých žiadostiach o pomoc. Taktiež bude vykonaná kontrola na mieste vybraných žiadateľov pred vyplatením pomoci za obdobie najmenej 12 predchádzajúcich mesiacov – za celý školský rok. Kontrolu na mieste vykonávajú kontrolóri platobnej agentúry (zohľadňuje sa napr. výška pomoci, počet zazmluvnených škôl, pri neskorších žiadostiach chybovosť, 5 % pomoci a 5 % všetkých žiadateľov).

Kontroly sa zameriavajú na:

1. písomné záväzky uchádzača,
2. finančné záznamy uchádzača.

**Celkový počet kontrol na mieste vykonaných za školský rok sa vzťahuje:**

* najmenej na **5 % pomoci** rozdelenej na vnútroštátnej úrovni;
* najmenej **u  5 % všetkých žiadateľov o pomoc**.

Ak počet schválených uchádzačov je menej ako 100, kontroly na mieste sa vykonajú u piatich žiadateľov o zabezpečovanie dodávky OZ.

Ak počet schválených uchádzačov je menej ako 5, kontroly na mieste sa vykonajú u všetkých žiadateľov o zabezpečovanie dodávky OZ.

2. V prílohe č. 1 k MP s názvom Žiadosť o zabezpečovanie dodávky ovocia, zeleniny a výrobkov z nich pre školský rok 2011/2012 metodického postupu pre žiadateľov o poskytnutie pomoci v rámci programu školské ovocie pre školský rok 2011/2012 sa časť D dopĺňa písmenom i), ktoré znie: „poskytnutú pomoc použijem na monitorovanie a hodnotenie programu podpory konzumácie ovocia v školách alebo na komunikáciu so školami prostredníctvom informačného plagátu v súlade s nariadením Komisie (ES) č. 288/2009 v platnom znení.“

**III. u k l a d á m**

1. vecne príslušným vedúcim štátnym zamestnancom Pôdohospodárskej platobnej agentúry, aby v rámci svojej pôsobnosti riadne oboznámili zamestnancov s týmto rozhodnutím,
2. riaditeľovi sekcie organizácie trhu, aby v rámci svojej pôsobnosti zabezpečil dodržiavanie tohto rozhodnutia.

  Ing. Vadim Haraj

  generálny riaditeľ

Príloha č. 1: Žiadosť o zabezpečovanie dodávky ovocia, zeleniny a výrobkov z nich                      pre školský rok 2011/2012